Асоциацията на индустриалния капитал против столична такса на коли без софийска регистрация | Асоциация на индустриалния капитал в България (АИКБ)
Асоциацията на индустриалния капитал против столична такса на коли без софийска регистрация
infostock.bg – Асоциацията на индустриалния капитал против столична такса на коли без софийска регистрация
Във връзка с оповестената информация в средства за масово осведомяване, че „бизнесът“ искал да се въведе такса за влизане в столичния град за коли, които нямат софийска регистрация. Асоциацията на индустриалния капитал в България (АИКБ) заявява официално своето несъгласие с подобно предложение.
В разпространено до медиите съобщение от АИКБ заявяват, че не асоциацията на е участвала на срещата, на което е било направено предложението за въвеждане на такса за влизане в София на автомобилите с регистрация, която не е столична. В случай че бяхме участвали, ние щяхме да възразим срещу подобна идея веднага на място.
Ето и аргументите на негативната позиция:
Също така, противоестествено е за бизнеса да излиза с идеи за инициативи, насочени към въвеждане на нови данъци и такси. Не по-малко важно е, че направеното предложение задейства единствено „местнически“ настроения „за и против“ София и софиянци. (Съвсем естествено, това предизвика бурна реакция, като особено красноречив беше пернишкият отзвук – там предложиха винетката за софиянци да се плаща още на светофарите на Драгичево.
Софиянци не са предлагали подобна идея. Съвсем не всички национално представителни работодателски организации подкрепят и лансират подобно предложение. Още по-малко можем да вменим подобно предложение на целия софийски бизнес – истината е по-скоро обратната и това се подкрепя от написаното в социалните мрежи през последните двадесет и четири часа.
Без по какъвто и да е начин да се опитваме да поучаваме журналистическото съсловие, ние просто молим да не се създават погрешни внушения, чрез употребата на пълен член в конструкции от типа: „Такса „Перник“ за коли в София предлага бизнесът“. Още един път ще повторим, че става дума за предложение на отделна работодателска организация, а може би дори и на отделна компания. При цялото ни огромно уважение към участниците в срещата на г-жа Фандъкова с някои представители на бизнеса, това не е „бизнесЪТ“.